Борис Младенов-Young
Прочиствах гардероба си основно…

chitanka.info

Прочиствах гардероба си основно,

претъпкан с бизнес-дрехи демоде,

изхвърлях всичко старо поголовно —

най-сетне краят, мислех си, дойде.

Загърбих работа и кариера,

оттеглих се от службата без шум.

Какво му трябва на пенсионера? —

Не риза с вратовръзка, ни костюм!

Но странни, гузни мисли ме обзеха:

тез дрехи ми изкарваха пари,

заслужили са участ по-добра.

Не съм ли аз като протрита дреха,

с изпълнен дълг, достигнал старини…

Нима съдбата им ще споделя!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.